भारत के तेज गेंदबाज अवश्य शुरुआत में ज्यादा प्रभाव नहीं छोड़ पाए थे, लेकिन टीम प्रबंधन यह जानता है कि उसके फर्स्ट च्वाइस गेंदबाज जसप्रीत बुमराह चोट की वजह से सीरीज से बाहर है जबकि भुवनेश्वर कुमार अनफिट चल रहे हैं। यदि भुवी फिट हो गए तो वे अवश्य सिद्धार्थ कौल की जगह प्लेइंग इलेवन में वापसी कर लेंगे। इसके अलावा टीम में किसी बदलाव की कोई गुंजाइश नहीं दिखती है। युजवेंद्र चहल भले ही विकेट नहीं ले पाए, लेकिन दूसरे छोर से कुलदीप का कहर बरपा था और चहल ने भी दबाव बनाए रखा था। सलामी बल्लेबाजों रोहित और शिखर धवन ने अच्छी बल्लेबाजी की थी। धवन ने मेहमान टीम को आक्रामक शुरुआत दिलाई थी।